Cum schimbă virusul călătoria cu avionul: "La fel de plăcută ca şi chirurgia pe cord".
Aeroporturile internaţionale folosesc tehnologii de ultimă generaţie pentru protejarea pasagerilor. În Qatar, roboţii şi căşti de screening termic verifică starea de sănătate a călătorilor. Măsurile de siguranţă ar putea să transforme călătoritul în străinătate într-un adevărat calvar.
Nerăbdător să pleci într-un city break după ridicarea restricţilor? Aeroporturile internaţionale îţi garantează că vor implementa cele mai performante tehnologii pentru a-ţi proteja sănătatea. Pe aeroportul Hamad din Qatar, roboţii de dezinfectare, căştile de scanare a temperaturii şi realitatea augmentată ajută la protejarea căltorilor. Măsurile de siguranţă vin cu un cost: disconfort în rândul pasagerilor. "Trecând printr-un aeroport, întreaga experienţă de călătorie, va fi la fel de plăcută ca şi chirurgia pe cord deschis", a avertizat Paul Griffiths, directorul executiv al Dubai Airports.